Diari Oficial de la Generalitat Valenciana


Sumari del DOGV 4949, del 18-02-2005 (2005/1761)

RESOLUCIÓ de 4 de febrer de 2005, del conseller de Sanitat, sobre sol·licitud d'autorització d'obertura de noves oficines de farmàcia en aplicació del mòdul turístic en el municipi de Gandia (València).
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4949

Data del DOGV
:   18-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1761


Data del document
:   04-02-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * Gandia
    * procediment administratiu
    * farmacologia
    * legislació farmacèutica

RESOLUCIÓ de 4 de febrer de 2005, del conseller de Sanitat, sobre sol·licitud d'autorització d'obertura de noves oficines de farmàcia en aplicació del mòdul turístic en el municipi de Gandia (València). [2005/1761]
  
Expedient iniciat a instància de María Buyo Calero, en data 22 de juliol de 2004, a fi de sol·licitar l'autorització d'una nova oficina de farmàcia en el municipi de Gandia, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.
  
L'expedient s'ha tramitat segons el que disposa el Decret 149/2001, de 5 d'octubre, que establix el procediment per a l'autorització de noves oficines de farmàcia.
  
El tràmit de l'expedient es va posar de manifest als farmacèutics del municipi de Gandia. Van formular un escrit d'oposició a la concessió de l'autorització sol·licitada José Manuel Navarro Hernández, en nom i representació de José Casamayor Sañudo i 17 més, i Susana Gómez Mateu.
  
A l'expedient s'aporta un certificat expedit pel delegat provincial de l'INE a València sobre nombre de vivendes no principals, un certificat expedit per l'Agència Valenciana de Turisme de la Generalitat Valenciana sobre el nombre de places hoteleres, de càmping i apartaments, a més de diversos certificats que no poden admetre's per al còmput poblacional establit en l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana.
  
Dels documents que s'aporten, d'acord amb l'article 4 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia, i en aplicació de l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana, que establix «per al càlcul de la població estacional es computaran les vivendes de segona residència, places hoteleres, càmpings i la resta d'allotjaments temporals que acrediten els organismes oficials competents, en un 20% de la capacitat, imputant a les vivendes de segona residència una capacitat de quatre habitants per vivenda», i tenint en compte que «per a això, es consideraran segona residència els immobles classificats com a vivenda en què no figure com empadronat cap habitant i que no s'hagen comptabilitzat com a allotjaments temporals», es deduïx que hi ha un total de 28.047 vivendes sense habitants empadronats, de les quals s'han de deduir els 1.621 apartaments les places dels quals es comptabilitzen com a allotjament temporal.
  
- 26.426 vivendes de segona residència x 4 habitants x 0,2 = 21.141 habitants
  
- places: 1.805 d'hotel + 1.389 de càmping + 8.764 apartaments x 0,2 = 2.961 habitants
  
- total = 24.102 habitants
  
El municipi de Gandia compta amb vint-i-quatre oficines de farmàcia, tenint en compte tant les obertes al públic com les autoritzades pendents d'obertura, i amb 63.201 habitants, per la qual cosa s'excedix amb dues oficines de farmàcia la proporció d'habitants/farmàcia que correspon al mòdul general. En conseqüència, s'aplica el mòdul turístic complementari, tenint en compte la població estacional calculada, que s'ha xifrat en 24.102 habitants, i l'excés d'oficines de farmàcia que hi ha en el municipi en aplicació del mòdul general.
  
El resultat de dividir este nombre d'habitants pel mòdul turístic establit en l'article 21 de la Llei 6/1998, de 22 de juny, és de 6, i queda una fracció restant de 3.102 habitants; per tant, s'han d'autoritzar 7 noves oficines de farmàcia.
  
Per a ajustar la proporció d'habitants/farmàcia basant-se en el mòdul bàsic general, és necessari restar dues de les farmàcies que s'han d'autoritzar, ja que, com s'ha vist, el municipi de Gandia compta amb 24 oficines de farmàcia i en aplicació del mòdul esmentat només en serien necessàries 22, xifra que resulta de dividir 63.201 habitants empadronats entre 2.800, mòdul general.
  
En conseqüència, s'han d'autoritzar cinc (5) noves oficines de farmàcia, la ubicació de les quals haurà de coincidir amb la situació i l'assentament de la població estacional que fonamenta l'autorització.
  
Consultats la Comissió d'Actualització del Mapa de Zones Farmacèutiques i l'Ajuntament de Gandia, les oficines de farmàcia autoritzades hauran d'ubicar-se en la zona definida pel terme municipal de Gandia, excloent-ne la zona delimitada per la carretera de Barx, el nucli de població de Beniopa, el barranc de Beniopa, el barranc de Sant Nicolau, la via del ferrocarril, el c/ de Vicent Masip, l'av. de la mar, l'av. de Blasco Ibáñez, el riu Serpis, l'av. de Benirredrà, el nucli de població de Benipeixcar i el terme municipal de Benirredrà.
  
L'article 18 de la Llei 6/1998, d'Ordenació Farmacèutica, disposa que les autoritzacions s'atorgaran, sense establir cap distinció, d'acord amb els criteris de selecció que s'establisquen reglamentàriament. Com a desplegament, el Decret 149/2001, que establix el procediment d'autorització de noves oficines de farmàcia, fixa dos procediments distints i independents, un per a la determinació del nombre d'oficines de farmàcia necessàries, tant en aplicació del mòdul general, com en aplicació del mòdul turístic, en què s'enquadra el present expedient, i un altre per a l'adjudicació de les autoritzacions, que haurà d'iniciar-se una vegada finalitzat l'anterior i d'acord amb els criteris de selecció establits en el Decret 198/2003, de 3 d'octubre.
  
Les autoritzacions esmentades s'adjudicaran d'acord amb el que establix l'article 18 de la Llei 6/1998, de 22 de juny. Per a això, se seguirà el procediment establit en el Decret 149/2001, de 5 d'octubre. No és, per tant, admissible la pretensió del sol·licitant que li siga autoritzada l'obertura prescindint del procediment d'adjudicació. Resolc:
  
Concedir l'autorització administrativa per a l'establiment de cinc (5) noves oficines de farmàcia en el municipi de Gandia en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica.
  
Denegar a Maria Buyo Calero l'autorització individual per a l'obertura d'una de les autoritzacions esmentades, que hauran d'adjudicar-se d'acord amb el que establix l'article 18 de la Llei 6/1998, de 22 de juny. Per a això, se seguirà el procediment establit en el Decret 149/2001, de 5 d'octubre.
  
Ordenar l'acumulació de les autoritzacions concedides per mitjà de la present resolució a les concedides mitjançant la resolució d'esta conselleria de data 30 de setembre de 2004, que determina el nombre de noves oficines de farmàcia necessàries per a oferir una atenció farmacèutica adequada a la població en aplicació del mòdul general, per tal que s'adjudiquen en un sol procediment.
  
Esta resolució s'ha de publicar en el Diari Oficial de la Generalitat Valenciana amb l'advertència que posa fi a la via administrativa i que, contra la mateixa, poden interposar Recurs contenciós administratiu en el termini de dos mesos, comptats a partir del dia següent al de la data de la seua publicació, davant de la Sala contenciosa administrativa del Tribunal Superior de Justícia de la Comunitat Valenciana o, potestativament Recurs de Reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Pública i del Procediment Administratiu Comú.
  
València, 4 de febrer del 2005.- El conseller: Vicente Rambla Momplet.